钦定古今图书集成/方舆汇编/职方典/第1052卷 > 《安溪县新造县城记》朱安期
## 钦定古今图书集成/方舆汇编/职方典/第1052卷 > 《安溪县新造县城记》朱安期

安溪，泉，岩邑也，与永春、德化两县俱居山“谷中，壤地
相接，素患盗攘。筑城设险，宜亟久矣。明兴二百年来，
辄议辄寝，甚至垂成而罢。坊居里之一，馀十六里皆
崇冈牙错，垄坂缘亘，贼睨为巢。若远而感化，迩而长
泰，诸数里之民，屡受其荼毒。警报至，则弃邑而避，莫为拯援，势使然也。嘉靖间，剧发蒐治，粗赖为安。乃当”
路者谆谆“一劳渐费”之论，终莫能使上下相孚以举
斯役。则以坊居之民与数里之民，量较利害，彼此相
持，忌骚动，惮靡费，为之长者亦每阻于厉谤，落落难
合，莫毅然任其责。而又率三四年一迁，或有故以去。
孰能操意悉力，措无穷之惠，就难成之功哉？迨庚申
七月，倭奴倡乱，由仙游出永春，突至安溪，公私残毁，
民始震悔，帖然相率请于当道，奋议城役。当道可之，
使德化大尹张公大纲度基定址，自西南及东畔一
带，依溪险阻，可以为基。议定而邑侯陈公彩至。时邑
治残破，井里萧条，侯不阻其难，程土物，分财用，称畚
锸，平板干，命日量工不衍于素。逾年而城以内工役
就绪矣。乃以忧去。邑人方皇皇焉，惧斯役之罔终也。
于是蔡侯继至。当城工未毕之际，物力匮乏之日，民
心几懈，而谤怨将腾。侯乃一意抚绥，说以先民，民益
趋事忘劳，思以体上官之意，而民可戢。侯亦得以悉
心经画，随宜调度。患外城多圮，则砌以石，患土心易
坏，则坚以葺。四门虽完而门楼未建，串楼未覆则无
壮形“势而垂久远；水门未开，泊岸未治，则无便民用
而防水患。”凡百偕作，自迩及远，自内及外，无不坚致
完密，用以垂帡幪之庇于邑人，而建不㧞之基于治
所者，综有条理，而其功不磨也。城工既完，而邑治未
建，堂奥弗尊，出令无所，侯用忧惕。乃复展转区画，庶
民趋之，不日成之，而堂阶宅奥，咸焕然一新，侯之功
益又大矣。于是邑士大夫耆庶等思以永侯之功相
与建碑，以示不忘。邑学博汪君世清、卢学颜以职在
庠序，乐观厥成，生员吴主恕承命谒余以记请。余惟
天下之势，不极不反；天下之事，不激不成，人情不大，
更变不通，不久，于今日安溪城成，大有慨焉。昔以承
平极治之世，垂二百年，议“之而不足。今以凋瘁残伤
之后，不三四年成之而有馀。人情岂甚相远哉？泰否
相仍，盛衰倚伏之机，大抵然也。天有是时，则人有是
事，使非陈侯兴之于始，则无肇斯役之功；非蔡侯得
民感孚之深，经略匡济之裕，则何以竣二大役？不费
公帑，不动声色，如此成功之速哉？是皆可书也。”是役，
邑人詹彬咨询协谋，预营其始，典史杨明课督诸务，
阴阳训术陈可宗专司会计，分董其役，而耆民陈宇、
吴主谦等，城成而以报于巡抚军门涂公、巡按察院
王公、分巡兴泉道苏公，亲临阅视，饬戎练兵。郡守万
君庆、二守丁君一中，咸嘉落成而纪《庆绩》云。工起于
壬戌正月，讫于丙寅腊月。周围约六百六十馀“丈有
奇。城垣连女墙，垛子高二丈一尺，阔一丈八尺。门四，
水门二：东曰‘朝宗’”，西曰“阜成，南曰迎薰，北曰拱极。”费
出通县丁米融派并税亩等项，计七千四百两有奇。
串楼则官给银，每丈六钱，照里班分定界址。盖戊辰
余为之记。乃令俞侯始至新，饬邑治，兴学纪事，阅城
碑并刻，厥绩懋焉。侯讳仲章，直隶旌德人；陈侯讳彩，
江西庐陵人。蔡侯讳常毓，广东东莞人；